Temeljem članka 17., stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22) te članka 32. Statuta Grada Malog Lošinja („Službene novine“ broj 26/09, 32/09, 10/13, 24/17 – proč.tekst, 9/18, 9/21, 6/26), Gradsko vijeće Grada Malog Lošinja na sjednici održanoj dana _________________2026.godine, donijelo je 
ANALIZU STANJA

SUSTAVA CIVILNE ZAŠTITE NA 

PODRUČJU GRADA MALOG LOŠINJA ZA 2026. GODINU
Zakon o sustavu civilne zaštite definira civilnu zaštitu kao sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanje posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjavaju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko – tehnoloških velikih nesreća i katastrofa, otklanjanja posljedica terorizma i ratnih razaranja. 

Jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
Sukladno tome, predmetnim zakonom određeno je kako predstavničko tijelo, na prijedlog izvršnog tijela jedinice lokalne i područne (regionalne) samouprave, u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Smjernice za organizaciju i razvoj sustava civilne zaštite Grada Malog Lošinja, za razdoblje 2024. - 2027. godine, usvojene su na Gradskom vijeću dana 22. prosinca 2023. godine i objavljene u Službenim novinama Primorsko – goranske županije, broj 49/23.

Analiza stanja sustava civilne zaštite na području Grada Malog Lošinja za 2025. godinu usvojena je na Gradskom vijeću dana 18. prosinca 2025. godine te je objavljena u Službenim novinama Primorsko – goranske županije, broj 49/25

Godišnji plan razvoja sustava civilne zaštite na području Grada Malog Lošinja za 2026. godinu usvojen je na Gradskom vijeću dana 18. prosinca 2025. godine, te je objavljen u Službenim novinama Primorsko – goranske županije, broj 49/25.

Proračunom Grada Malog Lošinja za 2026. godinu (Službene novine Primorsko – goranske županije, broj 49/25), za djelovanje civilne zaštite osigurana su financijska sredstva u iznosu od 7.600,00 eura. 
Tekuće donacije za redovan rad vatrogastva planirane u 2027.godini, iznose:

- Gradska vatrogasna zajednica – 114.100,00  eura,

- Dobrovoljno vatrogasno društvo Lošinj –  12.500,00   eura.

- Dobrovoljno vatrogasno društvo Susak –  7.500,00   eura.
Članovi Stožera civilne zaštite Grada Malog Lošinja definirali su obveze utvrđene Programom aktivnosti u provedbi posebnih mjera zaštite od požara od interesa za Republiku Hrvatsku u 2026.godini, te su shodno tome usvojeni sljedeći akti:  
- Plan rada Stožera civilne zaštite Grada Malog Lošinja za ljetnu požarnu sezonu 2026. godine (Službene novine Primorsko – goranske županije, broj 11/26),
- Financijski plan za provedbu zadaća tijekom požarne sezone u 2026.godini (Službene novine Primorsko – goranske županije, broj 11/26),

- Plan operativne provedbe Programa aktivnosti u provedbi posebnih mjera zaštite od požara od interesa za Grad Mali Lošinj u 2026.godini (Službene novine Primorsko – goranske županije, broj 11/26),
- Plan aktivnog uključenja svih subjekata zaštite od požara na području Grada Mali Lošinj (Službene novine Primorsko – goranske županije, broj 11/26),
- Prijedlog potrebnih radnji i određivanje pogodnih lokaliteta i prostora radi uspostave odgovarajućih zapovjednih mjesta za koordinaciju gašenja požara (Službene novine Primorsko – goranske županije, broj 11/26).
Uz navedeno, u 2026. godini doneseni su i slijedeći akti, a sukladno Zakonu o zaštiti od požara:
- Plan operativne provedbe Programa aktivnosti u provedbi posebnih mjera zaštite od požara od interesa za Grad Mali Lošinj u 2026. godini, od dana 03.travnja 2026.godine;
- Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara za 2026. godinu, na području Grada Mali Lošinj, od dana 03.travnja 2026.godine;

- Plan vježbi civilne zaštite u 2026.godini, od dana 03. travnja 2026.godine,

- Odluka o donošenju Plana djelovanja Grada Malog Lošinja u području prirodnih nepogoda za 2026.godinu (Službene novine Primorsko – goranske županije, broj 49/25),

- Provedbeni plan unaprjeđenja zaštite od požara za područje Grada Mali Lošinj,  (Službene novine Primorsko – goranske županije,  broj 23/26),

- Odluka o donošenju Plana, programa i načina upoznavanja stanovništva Grada Malog Lošinja s opasnostima od požara (Službene novine Primorsko – goranske županije, broj 24/24).

- Odluka o donošenju Procjene rizika od velikih nesreća za područje Grada Malog Lošinja (Službene novine Grada Malog Lošinja, broj 5/26).

- Odluka o donošenju Plana djelovanja civilne zaštite Grada Malog Lošinja (Službene novine Grada Malog Lošinja, broj 7/26)

Planom rada Stožera civilne zaštite Grada Malog Lošinja za 2026.godinu utvrđene su zadaće Stožera civilne zaštite za područje Grada Malog Lošinja u 2026.godini, u cilju što bolje pripreme protupožarne sezone.

Financijskim planom predviđena su financijska sredstva za Gradsku vatrogasnu zajednicu, Dobrovoljno vatrogasno društvo Lošinj, te financijska sredstva za civilnu zaštitu.

Planom operativne provedbe Programa aktivnosti u provedbi posebnih mjera zaštite od požara od interesa za Grad Mali Lošinj utvrđene su zadaće gradonačelniku, nadležnim gradskim tijelima, vatrogasnoj postrojbi i drugim pravnim subjektima, kao nositeljima ili sudionicima u planiranju i provedbi preventivnih aktivnosti u svrhu otklanjanja opasnosti od nastajanja i širenja požara i tehnoloških eksplozija, poboljšanju stanja u sustavu zaštite od požara na otvorenom prostoru Grada, pripremama, osposobljavanju i opremanju ljudskih resursa za provođenje preventivnih aktivnosti i izvođenja intervencija gašenja požara na otvorenom prostoru, planiranje i osiguranje potrebnih financijskih sredstava za utvrđene zadaće i aktivnosti, te izvještavanje o provedbi zadaća i aktivnosti. 
Stožer civilne zaštite Grada Malog Lošinja je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.  
Odlukom o osnivanju i imenovanju Stožera civilne zaštite Grada Malog Lošinja (Službene novine Primorsko – goranske županije, broj 18/21), od dana 26. srpnja 2021.godine imenovana je načelnica Stožera, zamjenik načelnice Stožera i 13 članova Stožera.  Uz Odluku  donesen je i Plan pozivanja Stožera civilne zaštite Grada Malog Lošinja, dana 06. kolovoza 2021.godine, objavljen u Službenim novinama Primorsko – goranske županije, broj 19/21.

Odluka o osnivanju Stožera ažurira se prema potrebi i zakonskim obvezama, te su izmjene  Odluke o osnivanju i imenovanju Stožera civilne zaštite Grada Malog Lošinja objavljene u Službenim novinama PGŽ, broj 7/22, 17/23, 10/24, 47/24, 33/25, 10/26, te u Službenim novinama Grada Malog Lošinja broj 01/26, 
Svi članovi Stožera su upoznati sa svojim obvezama i odgovornostima u sustavu civilne zaštite kao što su i osposobljeni za djelovanje u sustavu zaštite i spašavanja, katastrofama i velikim nesrećama. 


Na održanim sjednicama Stožera razmatrana su stanja organiziranosti sustava civilne zaštite na području Grada Malog Lošinja za 2026.godinu. Planskim dokumentima se pravovremeno ažuriraju svi kontakt podaci članova Stožera. 
Postrojba civilne zaštite Grada Malog Lošinja osnovana je kao potpora za provođenje mjera zaštite i spašavanja.

Prema Odluci o osnivanju Postrojbe civilne zaštite Grada Malog Lošinja („Službene novine Primorsko – goranske županije“ broj 26/12), od dana 02. srpnja 2012. godine, ustrojena je postrojba civilne zaštite opće namjene Grada Malog Lošinja koju čini 33 pripadnika. Izvršen je Ustroj postrojbe, određen je Zapovjednik i zamjenik te tri voditelja sa pripadajućim skupinama.

Sukladno Zakonu o sustavu civilne zaštite, izvršno tijelo jedinice lokalne samouprave imenuje povjerenike civilne zaštite i njihove zamjenike za pojedinačnu stambenu građevinu, više stambenih građevina, ulice i dijelove ulica, mjesne odbore i manja naselja.
Gradonačelnica Grada Maloga Lošinja dana 19. lipnja 2026. godine donijela je Odluku o imenovanju povjerenika i zamjenika povjerenika civilne zaštite na području Grada Malog Lošinja, objavljenu u Službenim novinama Grada Malo Lošinja, broj 1/26. Odluka se odnosi na imenovanje 11 povjerenika i njihovih zamjenika, u svojstvu predsjednika i zamjenika predsjednika mjesnih odbora na području Grada Maloga Lošinja.
Planom pozivanja povjerenika i zamjenika povjerenika civilne zaštite na području Grada Malog Lošinja utvrđuje se postupak pozivanja i aktiviranja kojim se povjerenici i zamjenici povjerenika civilne zaštite dovode u stanje operativnosti i spremnosti za izvršavanje zadaća zaštite i spašavanja. Plan je objavljen u Službenim novinama PGŽ, broj 28/21.
Vatrogasna djelatnost stručna je i humanitarna djelatnost od interesa za Republiku Hrvatsku, a svoju funkciju iz oblasti zaštite i spašavanja Javna vatrogasna postrojba vrši kroz organizaciju i provođenje akcija i mjera preventivne zaštite od požara i eksplozija kao nositelj i kao pripomoć u akcijama koje na planu zaštite i spašavanja organiziraju drugi subjekti. 
Na području Grada djeluju vatrogasne snage koje se sastoje od Javne vatrogasne postrojbe, Gradske vatrogasne zajednice i dobrovoljnim vatrogasnim društvima. 
Javna vatrogasna postrojba Grada Mali Lošinj je središnja profesionalna vatrogasna postrojba za područje Grada Mali Lošinj, a područje odgovornosti je čitavo područje Grada Malog Lošinja. DVD LOŠINJ djeluje na području Grada Malog Lošinja. Ukupno broji 40 članova, od kojih je 20 operativnih članova, 11 pričuvnih članova, 2 člana mladeži, 3 počasna člana, te 6 ostalih članova. DVD SUSAK djeluje na području otoka Suska. Broj osposobljenih dobrovoljnih vatrogasaca je 10, uključujući zapovjednika i njegovog zamjenika. 
Udruge građana predstavljaju značajan potencijal Grada. Članove udruga potrebno je uključiti u one segmente sustava civilne zaštite obzirom na područje rada za koje su osnovani. Udruge koje funkcioniraju imaju utvrđen ustroj, poznati su im potencijali članova, u redovitoj djelatnosti okupljaju se oko zajedničkih ciljeva, imaju iskustvo u organizaciji i sl.

Udruge građana:
Radio Jadranka, Mali Lošinj,

Lovačko društvo „Kamenjarka“,

Planinarski klub „Osorščica“,

Institut Plavi svijet.
ZAKLJUČAK
Obzirom na navedeno utvrđuje se da je stanje sustava civilne zaštite na području Grada Malog Lošinja zadovoljavajuće. Doneseni su svi planski dokumenti koji uređuju stanje sustava civilne zaštite, izvršena je obuka dijela postrojbe civilne zaštite, nositelji zadaća i aktivnosti po mjerama zaštite i spašavanja upoznati su sa planskim dokumentima, dok je Stožer civilne zaštite uključen u provođenju mjera zaštite i spašavanja. Kod manjih nesreća, snage zaštite i spašavanja udovoljavaju potrebama Grada Malog Lošinja. Sve redovne snage zaštite i spašavanja, udruge građana i pravne osobe koje provode zadaće ili su od značaja za zaštitu i spašavanje ustrojene na način da pružaju kvalitetnu i pravovremenu pomoć građanima. Vatrogasne snage nesporno zadovoljavaju sve kriterije koji su propisani Zakonom i podzakonskim propisima. Unatoč dobroj organiziranosti, u narednom periodu  potrebno je i dalje ulagati u podizanje razine učinkovitosti i opremljenosti svih snaga zaštite i spašavanja.
IZVOD IZ PRORAČUNA

o visini osiguranih sredstava 

 za organizaciju i razvoj sustava civilne zaštite u 2026. godini 
 
	OPIS POZICIJE 
	REALIZIRANO U 2026. god sa ​28.10.2026. (EUR)
	PLANIRANO u 2027. god (eur) 

	OPERATIVNE SNAGE 

	CIVILNA ZAŠTITA 
	     
	 7.600,00

	VATROGASTVO 

	Javna vatrogasna postrojba 
	1.042.854,61
	1.494.600,00

	Gradska vatrogasna zajednica 
	75.000,00
	114.100,00

	DVD Lošinj 
	12.000,000
	12.500,00

	Dvd Susak
	27.500,00
	7.500,00

	 
	 
	 

	 
	 
	 

	SLUŽBE I POSTROJBE PRAVNIH OSOBA KOJE SE BAVE ZAŠTITOM I SPAŠAVANJEM U SVOJOJ REDOVITOJ DJELATNOSTI 

	Gradsko društvo Crvenog križa - Podružnica Mali Lošinj 
	43.333,36
	65.000,00

	Dom zdravlja PGŽ-a Rijeka, ispostava Dr. Dinko Kozulić, Mali Lošinj 
	73.311,51
	111.000,00

	Hrvatska Gorska služba spašavanja  
	40.000,00
	40.000,00

	 
	 
	 

	 
	 
	 

	PRAVNE OSOBE OD INTERESA ZA SUSTAV CIVILNE ZAŠTITE 

	Komunalne usluge Cres –Lošinj d.o.o. 
	/ 
	sukladno potrebama 

	Ponikve voda d.o.o. podružnica Vodoospkrba i odvodnja Cres Lošinj 
	/ 
	sukladno potrebama 

	Margea d.o.o.
	/ 
	sukladno potrebama 

	Lječilište Veli Lošinj 
	/
	sukladno potrebama 

	Lošinj-Beton d.o.o. 
	/ 
	sukladno potrebama 

	Kamenolom Brdo Kušč d.o.o. 
	/ 
	sukladno potrebama 

	Veterinarska stanica Rijeka - ambulanta u Malom Lošinju 
	 
	sukladno potrebama 

	Jadranka trgovina d.o.o. 
	/ 
	sukladno potrebama 

	 
	 
	 

	UDRUGE GRAĐANA 
	 

	Radio Jadranka, Mali Lošinj 
	/ 
	sukladno potrebama 

	Lovačko društvo „Kamenjarka“ 
	/ 
	

	Planinarski klub „Osorščica“ 
	
	

	Institut Plavi svijet 
	
	

	 
	    
	 

	 
	 
	 

	 
	 
	 


 
* Financiranje rada udruga provesti će se sukladno novom normativnom okviru o radu udruga: ZAKONOM O UDRUGAMA (Narodne novine, broj 74/2014.), UREDBOM O KRITERIJIMA I POSTUPCIMA FINANCIRANJA I UGOVARANJA PROGRAMA I PROJEKATA OD INTERESA ZA OPĆE DOBRO KOJE PROVODE UDRUGE (Narodne novine, broj 26/2015.)
Analiza stanja sustava civilne zaštite na području Grada Malog Lošinja za 2026. godinu objaviti će se u Službenim novinama Grada Malog Lošinja.

